ઘણા પ્રયત્નો કરવા છતાં પણ જ્યારે નોટિસ બજતી ન હોય અને કેસની કાર્યવાહી ચાલતી ન હોય, અરજી કરનાર વ્યક્તિ કોર્ટના ધક્કા ખાઈને થાકી જાય છે ત્યારે આવા સંજોગો માટે આ કાયદામાં એવી પણ જોગવાઈ કરવામાં આવી છે કે મેજિસ્ટ્રેટને સંતોષ કે ખાતરી થાય કે જે વ્યક્તિની સામે ભરણપોષણનો હુકમ કરવાનો હોય તે વ્યક્તિ ઈચ્છાપૂર્વક સમન્સ અથવા નોટિસની બજવણી ટાળે છે અથવા ઈરાદાપૂર્વક કોર્ટમાં હાજર રહેતો નથી તો મેજિસ્ટ્રેટ કેસની સુનાવણી આગળ ચલાવી શકે છે અને એક તરફી હુકમ પણ કરી શકે છે.